  Symmetrimetodar for å løyse differensiallikningar  

 For ca. 125 år sidan oppdaga Sophus Lie det moderne symmetribegrep for differensiallikningar og kom fram til nye metodar  for å løyse slike likningar. Våre studentar kjenner lite til desse  sidan dei er sjeldan omtala i såkalla ”elementære” lærebøker. Likevel,  med eit par års matematikkbakgrunn på universitetsnivå  er det slett ikkje så vanskeleg å lære litt om desse symmetrimetodane, som i dag  spelar  ei viktig rolle innan numerikk og høgteknologi, takk vere moderne computer algebra og raske datamaskiner.

I 2002 kom ei bok  (sjå Ibragimov) om dette tema på eit nordisk språk (svensk) for første gong, og den er også brukt som lærebok på ein teknisk høgskole i Sverige.  Desse metodane har hatt ei rivande utvikling siste 20-30 åra, og det finst  ferdige programpakkar av ulike slag i dei mest brukte computer algebra system, så som Mathematica og Maple.   

I denne oppgåva kan studenten  sjølv velje innfallsvinkel, sjå på eit passande  utvalg av idear og metodar, og for eksempel undersøke og illustrere Lie-symmetri pakken som ligg på  Maple.

